b'\n_START_ARTICLE_\nH. F. Soveri\n_START_PARAGRAPH_\nHeikki Ferdinand Soveri (sukunimi vuoteen 1906 Silander; 1. marraskuuta 1863 Lammi \xe2\x80\x93 3. huhtikuuta 1929 Helsinki) oli suomalainen lyseon rehtori, oppikirjojen tekij\xc3\xa4 ja kirjallisuuden suomentaja._NEWLINE_Soverin vanhemmat olivat director cantus Henrik Silander ja Lovisa Sil\xc3\xa9n. H\xc3\xa4n p\xc3\xa4\xc3\xa4si ylioppilaaksi 1881 H\xc3\xa4meenlinnan normaalilyseosta ja opiskeli Helsingin yliopistossa valmistuen filosofian kandidaatiksi 1889 sek\xc3\xa4 lisensiaatiksi ja tohtoriksi 1912, h\xc3\xa4nen v\xc3\xa4it\xc3\xb6skirjansa aihe oli De ludorum memoria._NEWLINE_Soveri toimi Helsingin suomalaisen normaalilyseon latinan ja kreikan kielen yliopettajana 1920\xe2\x80\x931929 ja oli my\xc3\xb6s koulun rehtori 1918\xe2\x80\x931929. Suomen Kirjastoseuran puheenjohtajana h\xc3\xa4n toimi 1918-1921. Vuosina 1912 ja 1918 h\xc3\xa4n oli kirkolliskouksen j\xc3\xa4sen, 1919-1921 Helsingin suomenkielisten kansakoulujen johtokunnan puheenjohtaja._NEWLINE_Soveri oli naimisissa vuodesta 1893 Alfhild Irene Palmrothin (k. 1932) kanssa. Soverin nuorempi veli oli rovasti, lehtori ja kirjailija Albert Johan Soveri.'